AksaraLLM/aksara-bahasa-daerah-v1 huggingface dataset:
Bangladésh atawa ngaran rasminya Ripublik Rakyat Bangladesh (basa Bengali: গণপ্রজাতন্ত্রী বাংলাদেশ) adalah sabuah nagara di Asia Selatan nang bahalatan lawan India di subalah timur laut, Myanmar di tunggara dan Taluk Benggala di selatan. Baimbai lawan Benggala Barat di India, Bangladesh tadiri matan kawasan étnik dwan linguistik Benggali. Bangladesh (বাংলাদেশ) sacara harfiah bamakna "Nagri Bengali". Bagaimanapun, asal kata "Bangla" atawa "Benggala" kada dikatahui.

Rujukan 

Bangladesh
Urang Arap (Arab: عرب  adalah sabuah bubuhan etnis nang heterogen nang baada di sapanjang Timur Tangah dan Aprika Utara.

Urang Arap aslinya baasal matan Jajirah Arap dan manyabak ka sabarataan banua Timur Tangah wan Aprika Utara awan panyabaran agama Islam.

Bubuhan etnis di Asia
Bubuhan etnis di Aprika
Bubuhan etnis di Timur Tangah
Bubuhan Muslim
Banih atawa Padi adalah salah asa tatanaman budidaya paling panting dalam paradaban. Walaupun tautama mangacu lawan janis tanaman budidaya, banih/padi jua diguna'akan gasan mangacu lawan babarapa janis matan marga (genus) nang sama, nang biasa disambat sabagai banih/padi liar. Buah banih nang tumbuh/bapucuk baasa imbah dikatam disambat turiang.

Catatan batis 

 
Tumbuhan babigi
Serealia
Poaceae
Pulau Banjar, sebutan lain gasan pulau Kalimantan
 Pulau Banjar (Palembang)
 Sungai Banjar, sebutan lain gasan sungai Barito
 Kabupaten Banjar, kabupaten di Kalimantan Selatan
 Kota Banjar, kota di Jawa Barat, dikenal pula sabagai Banjar Patroman
 Kecamatan Banjar, Banjar di Kota Banjar, Jawa Barat
 Kecamatan Banjar, Buleleng, Bali
 Kelurahan Banjar Serasan, Pontianak Timur, Pontianak, Kalimantan Barat

Lain-lain:
 Kesultanan Banjar di Kalimantan Selatan
 Banjar, pembagian administratif di Bali setingkat RT/RW

Media
 Banjar TV, stasiun televisi swasta di Kalimantan Selatan
 Banjarmasin Post, surat kabar nang terbit Kalsel
 Radar Banjarmasin, surat kabar nang terbit Kalsel

Banjarmasin
 Kota Banjarmasin, ibu kota Kalimantan Selatan
 Banjarmasin Barat, Banjarmasin
 Banjarmasin Tengah, Banjarmasin
 Banjarmasin Timur, Banjarmasin
 Banjarmasin Selatan, Banjarmasin
 Banjarmasin Utara, Banjarmasin

Banjarbaru
 Kota Banjarbaru, kota di Kalimantan Selatan
 Kecamatan Banjarbaru Utara, Banjarbaru, Kalsel
 kecamatan Banjarbaru Selatan, Banjarbaru, Kalsel

Banjarnegara
 Kabupaten Banjarnegara, kabupaten di Jawa Tengah
Bantan adalah sabuah paropinsi di Pulaw Jawa, Indunisia. Paropinsi nangini dulunya merupakan bagian Paropinsi Jawa Barat, tagal dipisahakan tumat tahun 2000, awan kaputusan Undang-Undang Nomor 23 Tahun 2000. Pusat pamarintahannya baandak di Kota Serang.

 
Paropinsi Indunisia
Banyu mancurat marupakan sabuah cara ma'atur banyu nang kaluar tumat sabuting sumbar, maisi'i gadur nang babantuk macam-macam, wan di'alirakan pulang ka gadur nang lain. Banyu mancurat kawa baujud banyu mancurat timbuk atawa badiri bibas. Banyu mancurat kawa di'ulah di dalam bamacam-macam wadah nang kaya batu, batun atawa lugam. Banyu dalam sabuting gadur kawa di'alirakan ka gadur nang lain wan ditata dalam bamacam tingkat. Kabanyakannya banyu mancurat ngitu ditata dalam kulam atawa gadur halus, atawa kulam dalam taman, wan karancakannya banyu mancurat ngitu tamasuk jua di dalamnya bamacam-macam ukiran.

Kaitan luar 

 Oregon Museum of Science and History WaterWorks  page where you can investigate and build your own fountain and also view a gallery.
 Public fountains in Adelaide, Australia
 Kansas City, "City of Fountains"
 Fountains of Peterhof, Saint Petersburg, Russia
 Legionella 
 Ontario Science Centre's main fountain (hydraulophone)

Banyu
Banyu susu adalah cairan bagiji bawarna putih nang dihasilakan tumat kalanjar susu mamalia batina. Banyu susu adalah sumbar giji panambaian gasan bayi sabalum inya kawa mancarna makanan padat. Susu binatang (rancaknya sapi) diulah jadi bamacam-macam paruduk nang kaya mantega, yogurt, is krim, kiju, banyu susu likat manis, susu bubuk wan lain-lain gasan kunsumsi manusia.

Jaman wayah ngini, banyu susu banyak baisi guna wan manapaat. Gasan umur paruduktip, susu manggani patumbuhan bubuhannya. Pahadangan ngitu, gasan urang tuha lali, banyu susu mambantui manyangga tulang supaya kada rakai. Banyu susu mangandung banyak pitamin wan parutain. Ulih marga ngitu, saban urang dianjurakan manginum susu. Wayah ngini banyak banyu susu nang dibungkus dalam tawas nang unik. Tujuannya supaya urang kapingin manukar wan manginum banyu susu. Ada jua banyu susu nang batawas pirmintasi.

Banyu susu
Banyu tajun adalah purmasi giulugi matan arus banyu nang jarujuhan malalui sabuah purmasi babatuan nang mangalami irusi wan gugur ka bawah matan katinggian. Banyu tajun kawa barupa ulahan nang rancak dipakai di taman. Babarapa banyu tajun tatawas di lingkungan pagunungan di mana irusi rancak tajadi.

Banyu tajun
Banyu tajun Balangdaras adalah sabuah banyu tajun nang terletak 25 km matan Kuta Pelaihari, Tanah Laut, Kalsel, tepatnya di Desa Tanjung, Pelaihari, Tanah Laut.

Banyu tajun Balangdaras memiliki panorama pegunungan nang harat dan eksotik. Berada di ketinggian pegunungan lawan ketinggian ± 45 meter. banyu tajun Balangdaras nang berada di kawasan Pegunungan Meratus.

Wadah wisata di Kalimantan Selatan
Barabai ngaran kacamatan di Kabupatin Hulu Sungai Tangah, Prupinsi Kalimantan Selatan, Indunisia.

Watas wilayah 
Watas wilayah Kacamatan Barabai:
Baras adalah hagian bulir banih (gabah) nang sudah dipisah matan sekam. Sekam (Jawa: merang) sacara anatumi disambat (hagian nang ditutupi) dan (hagian nang manutupi).

Pada salah asa tahap pemrosesan hasil panen banih, gabah ditumbuk lawan lesung atawa digiling sehingga hagian luarnya (kulimbit gabah) talapas matan isinya. hagian isi inilah, nang berwarna putih, kahabangan, ungu, atawa bahkan hirang, nang disambat baras.

Beras matan banih lakatan disebut lakatan.

Catatan kaki
Basa dalam adalah basa Banjar alus jaman bahari nang dipakai urang bahari jaka bapandéran di Dalam Sirap (keraton Banjar). Basa dalam dipakai jua dalam dunia kasanian.

Basa dalam, pariannya :
 jumenang = galar
 linggih = duduk
 lumampah = bajalan
 dahar = makan
 patingal = panglihat
 réma = rambut
 waja = gigi
 sérah (sirah) = kapala
 asta = tangan
 saléra = awak
 pamaus = awak
 kaus = batis
 karna = talinga
 padaharan = parut
 dahar banyu = nginum
 di ayunan = di muha
 pamungkur = di balakang
 pasarian = paguringan
 kajang sirah = bantal
 sasantang = sarung
 rasukan = baju
 bolang = ikat kapala
 dikani = dikiau
 pembayun = susu/payudara
 kamujang = tatawa
 gamuyu = takarinyum
 bendu = sarik
 saré = guring
 salat = sumbahyang
 basugulmanah = basadih hati
 gerah = basadih hati
 mamundut = maminta
 ma-anggi = mamakan
 dalam = rumah/istana
 séda = mati
 séram (siram)= mandi
 jarajak basar = tihang
 lalayon = mayat
 bakaprés = bapandéran
 maningali = mamandang
 mangandika = ba'ucap
 katanya = bahéra
 salirap = déndéng
 jangga = gula
 dunté = téh
 hamparan = tikar

Dijuhut matan 
 Amir Hasan Kiai Bondan, Suluh sajarah Kalimantan

Basa
Batang Sungay Kahayan atawa Batang Biaju Basar atawa Sungay Dayak Basar adalah batang banyu ganal nang ada di Kalimantan Tangah, Indunisia. Sungai nang mambalah banua Palangka Raya ngini bamuara di 3 kabupatin/kuta diantara Banua Palangka Raya, Kabupatin Gunung Mas duwa Kabupatin Pulang Pisau, lawan bamuara di Laut Jawa. Sungai ini baisi panjang labih pada 600 km.

Daftar isi
Batis marupakan salah satu angguta awak binatang atawa manusia nang diguna'akan gasan bajalan. Batis tadiri matan babarapa hagian, tamasuk talapak batis, sandi nang bagawi dalam suatu sistim tapadu sahingga mambada'i gasan inang bajalan.

Catatan kaki
Bakantan (Nasalis larvatus), warik nang hidungnya panjang, rambutnya suklat habang, tamasuk mamarina Nasalis.

Ciri bakantan wan warik lainnya: hidungnya ganal panjang,bulunya kebanyakan bewarna kuning kemasaan, wan dianggap jagau. Kagunaan hidung bakantan nang panjang, kada pasti jua. Kikira marga sudah alamnya. Bakantan bini katuju lawan bakantan laki nang taganal wan tapanjang hidungnya. Marga hidungnya jua, bakantan disambat warik Walanda.

Kahidupan 
Bakantan laki taganal pada nang bini. Ukurannya hingkat 75 sinti, baratnya bisa 24 kilu. Bakantan bini ukurannya 60 sintian, barat 12 kiluan. Parutnya ganal, marga katuju bamamakan. Lain pada buah-buahan wan bigi-bigian, bakantan makan daun-daunan, nang jadi gas di paparutannya. Ulih marga ngitu parut bakantan ganal.

Bakantan hidup di hutan bakau wan di rawa-rawa nang banyak puhun rambainya, wan di hutan pantai di banua Kalimantan. Bakantan rajin takumpulan 10-32 ikung di atas puhun. Bakantan kawa bakunyung, bahanu bakunyung manyubarang ka pulau lain.

Marga kada banyak lagi wan hutan wadahnya badiam bakurang, bakantan tamasuk satua nang dilindungi dalam IUCN Red List. Bakantan masuk daptar CITES Appendix I.

Wahini Bakantan tamasuk jenis hiwan nang langka gasan tamuakan bahkan di banua surang.

Catatan Batis 

Spesies tarancam punah
Mamalia
Republik Benin, bahari bangaran Dahomey, adalah sabuah nagara di Aprika barat. Negara ini bahalatan lawan Togo di sabalah barat, Nigeria sabalah timur, dan Burkina Faso serta Niger di sabalah utara.

Aprika
Bhutan adalah sabuah nagara halus di Asia Salatan nang babantuk Karajaan wan dipinandui lawan Negeri Naga Guntur. Wilayahnya tahimpit antara India wan Ripublik Rakyat Cina. Ngaran lokal nagara ini adalah Druk Yul, artinya "Nagara Naga". Gambar naga pun didapati di bandiranya.

Pamarintahan nang dijalanakan lawan kakuasaan monarki absolut tuntung rahat konstitusi hanyar dan pamilihan perdana menteri dilaksanakan. Raja Jigme Singye Wangchuck nang mamimpin tumatan tahun 1972 mangumumakan manggalar pamilu tahun 2008, sakaligus turun tahta. Pangumuman disampaikan di hadapan 8.000 panggambala satua yak, biksu, petani, wan siswa padisaan pada 18 Disimbir 2005. Pangumuman disabarakan malalui harian Kuensel. Sabalumnya, raja maminanduakan rancangan konstitusi wan manyambatakan pensiun pada usia 65 tahun. Atas idabul ini, sapalih rakyat kada sapandapat marga harakan tajadinya praktik korupsi, kolusi, wan nepotisme (KKN), namun pada tahun 2006 sang raja mangundurkan diri wan digantiakan ulih anak lakinya.

Ngaran 
'Bhutan' mungkin diturunakan matan kata Sansakarta 'Bhu-Uttan भू-उत्थान' nang baarti Tanah Tingkau. Dalam teori lain Sansakartanisasi, baarti hujung Tibet atawa selatan Tibet. Tagal babarapa urang Bhutan manyambat nagri mereka 'Druk Yul' wan panduduknya 'Drukpa'. Ngaran Dzongkha (wan Tibet) hagan nagri ini ialah 'Druk Yul' (Tanah Naga Guntur). Marga tanang wan parawannya nagri dan pamandangannya ini, kini Bhutan bahanu disambat 'Shangri-La padudian'.

Sacara historis, Bhutan dipinandui lawan barandak ngaran, kaya 'Lho Mon' (Nagri Kakadapan matan Salatan), 'Lho Tsendenjong' (Nagri Cendana matan Salatan), 'Lhomen Khazhi' (Nagri ampat Tujuan matan Salatan), wan 'Lho Men Jong' (Nagri tatamba Tumbuhan matan Salatan).
Bibis atawa radang ambung atawa tukak ambung (bahasa Indunisia: maag) adalah gejala panyakit nang manyarang ambung dikarnakan terjadi luka atawa paradangan pada ambung nang manyababakan garing, mulas, dan perih pada parut.
Bilungka atawa Kara'i (basa Indunisia: mentimun, Cucumis sativus L.; suku tamasuk buah Cucurbitaceae) tumbuhan nang kawa dimakan. Buahnya diputik sabalum masak banar, gasan lalapan sayuran. Bilungka rajin gasan makanan urang di mana haja di dunia, banyak banyunya, rasanya sigar. Bilungka dihiris tipis-tipis, diandak di muha, kawa gasan malicinakan pipi.

Habitus bilungka sapalihan malancar di tanah, tamasuk tanaman musiman: limbah bakambang wan babuah, mati. Rarumahan kambangnya sabutingannya (monoecious), kambang laki wan hermafrodit (banci). Kambang-nya nang panambaian (umur 4-5 minggu) biasanya laki. Kambang nang pandudian cungul biasanya bancir. Sabatang tanaman rajin hasilnya 20 bigi bilungka. Lamun ukuran buahnya handak baik, batang tanamannya musti dibatasi, jangan talalu rapat.

Warna buah bilungka hijau anum wan putih kakuning-kuningan. Lamun sudah masak, warna luar buahnya ubah jadi hijau, sampai putih kalas. Buahnya panjang nang kaya torpedo. Daging buahnya hasil mesokarp, warnanya kuning pucat sampai tarang. Buah diputik wayah masih satangah masak, sabaluman bigi dalamnya kamasakan. Buah nang kamasakan biasanya karing, biginya hirang.

Buah-buahan
Bahan makanan
Sayuran
Cucurbitaceae
Bilungka batu' (bilungka rakah atawa bilungka langkang) inya tatanaman samusim panghasil buah tamasuk bubuhan kukulaan suku waluh-waluhan (Cucurbitaceae). Buahnya nang satangah ripu biasa dijual musiman bulan puasa (Ramadan) lantaran daging buahnya nyaman banar jadi minuman gasan babuka puasa. Walau kaitu, bilungka batu kada tanaman musiman lantaran kawa ditanam wayahapa haja.

Bilungka batu lain bilungka walaupun awak buahnya memanjang dan nangkaya bilungka. Sacara morfologi wan sitologi inya dikatahui labih baisi ciri-ciri melon atawa blewah (Cucumis melo) daripada bilungka (Cucumis sativus).

Cucurbitaceae
Buah-buahan
.

Bingkarungan adalah sejenis reptil babatis ampat anggota suku Scincidae. Dingarani jua kadal kabun, marga bingkarungan rancak tahaga di kabun tungkaran. Dalam bahasa Brunei (kxd), disambat balingkarung.

Catatan batis 

Kadal
Reptil
Bingkudu (Jawa: pace, kemudu, kudu); cengkudu (Sunda), kodhuk (Madura), wengkudu (Bali) baasal tumat daerah Asia Tunggara, tamasuk dalam famili Rubiaceae. Ngaran lain gasan tatanaman naini adalah Noni (bahasa Hawaii), Nono (bahasa Tahiti), Nonu (bahasa Tonga), ungcoikan (bahasa Myanmar) dan Ach (bahasa Hindi),

Tatanaman naini tumbuh di dataran randah di katinggian 1500 m. Tinggi puhun bingkudu kawa mandapati 3-8 m, baisi kambang bongkol bawarna putih. Buahnya bawarna hijaw bakilaw dan babintil-bintil.

Buah-buahan
Tumbuhan
Tumbuhan tatamba
Baranga/biranga atawa lalat adalah macam karangga nang ba'asal matan subordo Cyclorrapha ordo Diptera. S£cara morfologi biranga dibida'akan matan nyamuk (subordo Nematocera) badasarakan ukuran antenanya; biranga ba'antina handap, tagal nyamuk ba'antina panjang. Biranga umumnya ba'isi sapasang halar asli wan sapasang halar halus nang dipakai gasan manjaga stabilitas pas tarabang. Biranga rancak hidup di antara manusia wan sabagian macam kawa manyababakan panyakit nang parah. Biranga disambat panyabar panyakit nang bujur-bujur parah marga saban biranga nang bagana di suatu wadah, sakira 125.000 kuman nang gugur ka wadah ngitu.

Biranga bujur-bujur ma'andalakan panglihatan gasan batahan hidup. Mata majemuk biranga tadiri matan ribuan lensa wan bujur-bujur paka lawan garakan. Babarapa macam lalat ba'isi panglihatan talu diminsi nang akurat. Babarapa macam biranga lain, misalnya Ormia ochracea, ba'isi urgan pendengaran nang liwar canggih.

Catatan batis

Referensi 
Hidayat, P. (2005) Pengenalan ordo dan beberapa famili serta anggota spesiesnya (format PDF, diakses 8 Maret 2006). Slide matakuliah Pengantar Perlindungan Tanaman. Departemen Proteksi Tanaman, Institut Pertanian Bogor.

Sarangga
Biyuku adalah bidawang laut. Biyuku didapatakan di samua samudra di dunia. Menurut data para ilmuwan, biyuku sudah ada sejak akhir zaman Jura (145 - 208 juta tahun nang lawas) atawa sausia lawan dinosaurus. Pada masa itu Archelon, nang baukuran panjang badan enam meter, dan Cimochelys kawa bekunyung di laut purba seperti biyuku masa kini.

Biyuku mempunyai sapasang tungkai depan nang barupa batis pendayung nang mambarinya katangkasan bakunyung di dalam banyu. Walaupun saumur hidupnya bakalana di dalam banyu, sasakali hewan kalumpuk vertebrata, kelas reptilia itu tetap harus sasakali naik ke permukaan banyu gasan menjumput napas. Itu karena byuku banapas lawan paru-paru. Biyuku pada umumnya bermigrasi lawan jarak nang mayu jauh lawan waktu nang kada sing lawas. Jarak 3.000 kilometer kawa ditempuh 58 - 73 hari.

Reptil
Spesies tarancam punah
Republik Botswana adalah sabuah nagara di Aprika hagian selatan nang takurung ulih daratan.

Aprika
Barunai Darussalam adalah sabuting nagara halus nang ba'andak pintangan Asia Tunggara. Andakannya di pintangan utara Pulaw Borneo/Kalimantan bawatasan lawan Malaysia. Barunai tadiri matan dua hagian nang dihalatakan di daratan ulih Malaysia. Nagara naya takanal lawan kamakmurannya dan katagasan dalam malaksanakan syariat Islam, baik dalam bidang pamarintahan maupun kahidupan bamasyarakat.

Pangaranan Borneo dibariakan ulih urang-urang Inggris badasarkan ngaran wilayah naya marga pada masa bahari urang Eropa badagang malalui bandar di Barunai sabagai bandar parniagaan pangganalnya di pulau naya.

Dijuhut matan 

Nagara di Asia Tunggara
Nagara di Asia
Buhaya adalah reptil nang bapangawak ganal nang hidup di dalam banyu. Secara ilmiah, buhaya tamasuk di dalamnya sabarataan spesies anggota kukulaan suku Crocodylidae, tamasuk jua buhaya iwak (Tomistoma schlegelii). Meski damintu ngaran naini kawa ai jua dikenakan secara longgar gasan manyambat ‘buhaya’ aligator, kaiman dan gavial; yakni kulaan buhaya nang balalainan suku.

Buhaya umumnya mengganai habitat banyu tawar nangkaya sungai, danau, rawa dan lahan basah nang lainnya, tagal ha ada jua nang hidup di banyu payau/banyu hanta nangkaya buhaya muhara. Makanan utama buhaya adalah binatang-binatang batulang balakang nangkaya bangsa iwak, reptil dan mamalia, limbahanu jua mahantup moluska dan krustasea bagantung lawan spesiesnya. Buhaya merupakan binatang purba, nang sadikit haja baubah nang disababkan evolusi tumatan zaman dinosaurus.

Reptil
Bukah diarti'akan sabagai cara paling lancing binatang wan manusia bagarak lawan batisnya. Bukah diarti'akan dalam istilah malumbar urat (seporot/olahraga) sabagai garak awak (gait) di mana ada wayahnya kadua buting batis taparaung kada manjanjak tanah. Bukah adalah sabuting tawas latihan aerobik wan latihan anaerobik.

Atletik
Bulanak/Belanak (Valamugil seheli; familia Mugilidae) adalah sejenis iwak laut teropis dan subtropis nang bentuknya parak manyarupai bandeng. Dalam bahasa Inggris dipinandui sebagai blue-spot mullet atawa blue-tail mullet.

Iwak
Buntut atawa ikung  ialah bagian hujung balakang awak binatang. Sapalih binatang baisi buntut nangkaya kucing, hadupan, kalajengking, iwak, wan warik. Buntut gunanya bamacam-macam pada binatang; sabagai alat gerak gasan iwak dan binatang banyu nang lainnya, sabagai alat keseimbangan bagi binatang darat (pariannya kucing) atawa gasan mamingkut sasuatu (pada warik).

Catatan batis 

Anatomi binatang
Buras atawa Lapat (bahasa Bugis: burasa), ngaran makanan urang Banjar. Isinya baras nang dibungkus pakai daun pisang, lalu disumap.

Pamakanan
thumb|

Burit atawa Pipi Burit adalah bagian matan awak manusia nang baguna sabagai tampat tumpuan awak waktu baduduk. Burit dibantuk oleh tulang pinggul dan tulang buntut. Di bagian tangah burit ta'ulih luang nang disambat anus/luang burit. Anus/jubur baguna sabagai luang eksresi gasan kaluarnya tahi atawa tinja wan jua kaluarnya gas kantut atawa flatulensi.

Gastroenterologi
Anatumi
Sistim pancarnaan
Burundi adalah sabuah nagara tanpa laut di banua Danau ganal di tangah benua Aprika. Negara ini bahalatan lawan Rwanda di utara, Tanzania di selatan dan timur, dan Republik Demokratik Kongo di barat. Meskipun nagara ini kada baisi batas laut, barandak matan pahalatan baratnya basubalahan lawan Danau Tanganyika. Ngaran nagara ini berasal matan bahasa Bantu, Kirundi. Negara ini bangat miskin. Dibanding Indunisia, pakulihan perkapitanya 400 kali labih halus daripada Indunisia

Tanpa batas laut, menghadapi tekanan penduduk dan memiliki sumber daya alam nang sedikit, Burundi merupakan salah asa nagara termiskin dan baisi paling barandak konflik di Aprika dan di dunia. Ukurannya nang halus menutupi masalah ganal nang dihadapinya dalam mancari penyelesaian klaim supremasi matan minoritas Tutsi nang berkuasa lawan permintaan partisipasi pulitik matan suku mayoritas Hutu.

Pambagian administrasi 

Berikut daptar provinsi di Barundi:

Aprika
Burut (istilah médis: Hernia) adalah panyakit akibat turunnya buah zakar sairing malamahnya lapisan otot tawing parut. Pandarita burut, memang kabanyakan lalakian, tautama kakanakan. Kabanyakan pandaritanya akan marasakan nyeri, jaka tajadi infeksi di dalamnya, misalnya, jaka kakanakan pandaritanya talalu aktif.

Ba'asal matan bahasa Latin, herniae, yaitu manonjolnya isi suatu rongga malalui jaringan ikat tipis nang lamah pada tawing rongga. Tawing rongga nang lamah itu mambantuk suatu kantung lawan lawang barupa cincin. Gangguan ini rancak tajadi di dairah parut lawan isi nang kaluar barupa palih matan usus.

Panyakit
Infeksi Cacing kermé/Cacing Kremi (Oksiuriasis, Enterobiasis) adalah suatu infeksi parasit nang terutama menyerang anak-anak, dimana cacing Enterobius vermicularis tumbuh dan berkembangbiak di dalam usus.

Parasit
Campah atawa panau atawa Pitriyasis versikolor marupakan salah sabuting panyakit kulit nang disababakan ulih jamur. Panyakit panau ditandai ulih bial-bial nang tadapat di kulit di'umpati rasa gatal wayah bapaluhan. Bial-bial ngini kawa bawarna putih, suklat, atawa habang tagantung warna kulit paharit. Jamur nang manyababakan panau adalah Malassezia furfur.

Panau paling rancak ditamu'i ulih ramaja umur balasan. Walau kaitu panau kawa jua ditamu'i pada paharit ba'umur nang labih tuha atawa labih anum. Panyakit ngini biasanya manyarang kulit di da'irah nang mahasilakan banyak paluh. Panau rancak tadapat di palih atas dada, pagalangan, gulu, parut, batis, katiak, lipatan paha, muha, wan kapala. Panau ta'utama ditamu'i di da'irah nang lambap wan talindungi pakaian.

Pranala luar 

 Panu bisa serang siapa saja Bali Post, 15 September 2002
 Mikologi dan Mikologi Kedokteran: Beberapa pandangan dermatologis

Panyakit kulit
Canggar atawa kajung Tahaga istilah basa Malayu saban hari gasan hal ngini, tagal ulih kabanyakan urang dianggap talalu lanji. Eufemisme rancaknya mamakai asusiasi, nang kaya badiri, tagang, wan sabagainya. Istilah kunak, nang jua dipakai gasan kaadaan nang sama, kada musti baarti canggar. Canggar adalah mangganal atawa mangajungnya butuh. Canggar marupaakan kajadian nang manjadi sarat sabalum bajayanya kupulasi atawa hubungan siksual pada binatang nang baisi butuh atawa hémipénis (mamalia wan réptilia). Pada unggas tatantu, tautama bubuhan itik (Anseriformes), canggar ditandai lawan kaluarnya urgan nang kaya tabung mamanjang matan kloaka, saupama sacara tiknis inya kada disambat canggar.

Palir manusia nang canggar rancak manjadi simbul kasuburan atawa simbul kultural lain wan panggambarannya disambat falus.

Canggar jua panyambatan urang Brunai gasan alat kasupanan lalakian nang kajung wan mangaras.

Pisiulugi 
Butuh baisi dua satruktur batawas tabung nang mamanjang, disambat corpora cavernosa. Kajungnya butuh tajadi amun darah mangalir wan mahibaki corpora cavernosa marga bamacam-macam tawas rangsangan. Salain nang paling rancak marga rangsangan siksual, kajung pada lalakian kawa tajadi marga tikinan kandung kamih nang hibak. Canggar jua tajadi sacara kada sadar, misalnya wayah guring di dalam pasa REM.

Catatan 

Basakian
Propeler atawa Cangkirik adalah kitiran gasan manjalankan kapal atawa pasawat udara. Cangkirik naini mamindahkan tanaga lawan cara mangkonversi garakan rotasi jadi daya dorong gasan manggarakkan sabuah kandaraan pariannya pasawat udara, kapal atawa kapal salam gasan maliwai suatu massa pariannya banyu atawa udara, lawan cara mamutar dua atawa labih bilah kambar tumatan sabuah poros utama. Bilah-bilah matan sabuah propeler baperan sabagai halar baputar, dan memproduksi gaya nang mengaplikasikan Prinsip Bernoulli dan Hukum gerak Newton, mahasilkan sebuah parbedaan tekanan antara permukaan hadapan dan belakang bilah nangitu.

Pranala luar 
 Aircraft-Info.net - Propeller Aircraft
 Build your own balsa propeller for modeling
 Prop Scan Marine Propeller Technology
 Pleuger Propeller 
 Titanic's Propellers
 Propeller Carving Step-by-step
 Propeller Duplicator
 A thesis containing information on a marine circulation control propeller
 Boat Props Information
 IACS Unified Requirement K: Propellers 

Konstruksi kapal
Komponen pasawat udara
Caramin adalah parmukaan nang lungur dan baulih manciptakan pantulan sahingga mambantuk bayangan.
Republik Chad ( Arab: تشاد , Taša-d; Perancis: Tchad) adalah sabuah nagara di Aprika Tangah nang terkurung daratan. Chad berbatasan lawan Libya di sebelah utara; Republik Aprika Tangah di selatan; Niger di barat; Sudan di timur; dan Nigeria serta Kamerun di barat daya. Disebabkan ulih jaraknya dan kebanyakan kawasannya nang beriklim gurun, nagara berkenaan dirujuk sabagai jiun Di utara, inya meliputi Pegunungan Tibesti, pegunungan paling ganal di gurun Sahara. Chad merupakan sepalih daripada bekas Persekutuan Afrika Parancis Katulistiwa.

Sabagai nagara bekas jajahan Perancis nang taganal, Chad termasuk nagara miskin. Lebih matan 75% penduduknya berada dalam keadaan malarat. Pada 2000-an, keadaan sudah relatif membaik karana pakulihan per kapitanya sudah melebihi US$1.000.

Aprika
Cibuk / Ember ialah sabuah alat kedap banyu babantuk silinder atawa jua batatak kedap banyu dan vertikal, di bagian atas tabuka dan di bagian bawah nang leper, karancakannya dilangkapi lawan timbaan babantuk satangah lingkaran. Cibuk/Ember sudah diguna'akan tumatan jaman bahari, tautama hagan mamindahi banyu tumat keran atawa sumur ka panampungan banyu tatap nangkaya luang banyu dan derum. Ember gin kawa jua diguna'akan gasan diisi'i cat, karangan, dan bahan pamakanan.
 Bahanu sudah umum jua kabila bubuhan buruh mambawa sangu makan siangnya dalam "ember batukup".
 Consumer Product Safety Alert  maingati bahua bayi dan balita kawa tinggalam dalam ember 5 galon.
 Ember api, sabuah ember nang diisi'i pasir hagan mamajahi kasalukutan halus.
 Nangkaya apa cibuk kayu diulah ulih White Cooper pada 1850 kawa ditonton dalam film nang diproduksi ulih http://www.vinestreetworks.com.

Catatan batis 

Alat
Cingit/Kalantit adalah organ seksual bibinian nang ditamui di hujung sabalah atas antara kadua labia minora (bibir puki dalam).

Reproduksi
Anatomi manusia
Cirat (bahasa Indunisia : ceret, teko, poci) adalah sabuting wadah nang dipakai gasan manjarang daun teh atawa campuran hirbal lawan banyu nang babaya manggurak. Teh kawa di'andak dalam kantung teh culup atawa dibiarakan tasabar. Amun dibiarakan tasabar, diparlu'akan saringan teh gasan manangkap daun-daun teh di dalam cirat pas handak manuang. Cirat rancaknya ba'isi tutukup di palih atasnya gasan wadah mamasukakan teh wan banyu, gagang bahujung ma'ingkutinya, wan cirat gasan manyurungakan teh ngitu. Babarapa macam cirat ba'isi panyaring tapasang di palih hujung subalah dalam matan cirat ngitu. Bahanu di'ulah sabuting luang halus di tutukup cirat gasan wadah pambuangan labihan angin di dalam cirat gasan mahaga cipratan pas teh dituangakan.
Dadalang atawa Dalang dalam dunia pawayangan diartiakan sabagai urang nang ba’isi kaahlian husus dalam bawayang/mamainakan wayang (mandalang). Kaahlian nang ini biasanya didapat matan bakat turun-manurun tumat padatuan di’inya. Si anak dadalang ngintu bisa kawa mandalang kada balajar sacara formal. Inya sudah biasa ma’umpati abahnya sorang sawayah mandalang/bawayang sambil mambawaakan alat, batata panggung, maatur wayang (), manjadi pangrawit, atawa duduk di balakang nang abah sambil manggani’i manyiapakan anak wayang nang pacangan dimainakan.
Sawayah ma’umpati nang abah "mandalang" dalam kurun waktu nang lawas, tumatan inya masih kakanakan halus sampay bujang, maka gawian nang ini manjadi pambalajaran sacara alami, makanya am rata-rata anak bubuhan dadalang biasanya bisa kawa jua mandalang amun sudah ganal kaina. Tagal banyak jua anak si dadalang kada hakun kaina dudi manjadi Dadalang, marganya di’inya ba’isi pilihan hidup sorang, nangkaya gawian manjadi pegawai negeri, pegawai swasta, TNI atawa gawian nang lainnya.
Tapi pang gajala nitu kada salawasnya bujur, sababnya sudah banyak di pulau Jawa sakolah-sakolah padalangan baik satingkat SMU wan perguruan tinggi, nangkaya Jurusan Pedalangan Sekolah Tinggi Seni Indunisia Surakarta (STSI) misalnya (wayah ini disambat Institut Seni Indunisia Surakarta), mahasilakan Sarjana padalangan nang kada hinggan sanggup mamainakan wayang haja tapi jua bawawasan luas wan bapikiran pintar. Dalam perguruan tinggi nang ini cungul jua dadalang nang kada musti juriat katurunan Dadalang haja, tapi pang urang nang ba’isi niat kuat wan cangkal balajar padalangan haja nang kaina kawa ba’isi kabisaan mandalang.
Kata Dalang ujar urang Jawa ada jua nang maartiakan baasal usul tumatan kata Dahyang, nang baarti pananamba bamacam panyakit. Dalang dalam "jarwo dhosok" diartiakan jua sabagai "ngudal piwulang" (), mambari’i pancerahan hagan bubuhan panontonnya. Maka itu sa’urang dalang harus pang ba’isi sangu kailmuan nang banyak bujur. Bamacam bidang ilmu sudah tantu pang harus dipalajari walau barang saraba sadikit haja, sahingga sawayah sidin mambangun isi daripada carita kawa manyasuayakan lawan parkambangan jaman wan nilai-nilai jaman wayah damini.
Dadalang adalah sa’urang sutradara, panulis lakon, sa’urang narator, sa’urang pamain karakter, panyusun iringan, sa’urang "sindin", panata pentas, panari wan lain sabagainya. Kasimpulannya dadalang adalah sa’urang nang bakamampuan ganda, wan jua sa’urang manager, paling kada sidin manjadi sa’urang pamimpin dalam partunjukan gasan bubuhan anak buahnya (pesinden wan pangrawit).

Wayang Gawian
Tulisan Devana-gari atawa Dewanagari (matan basa Sansakerta: "kuta diwa") adalah sabuah janis skrip nang baasal matan India palih utara.

Tulisan ini mancungul matan tulisan Brahmi wan mulai diguna'akan pada abad ka-11.

Tulisan ini tautama diguna'akan hagan manulisakan basa Hindi wan basa Sansakarta. Tagal parlu dibari sa'ikit catatan di sia, basa Sansakarta kada mutlak ditulis mangguna'akan tulisan ini tagal jua lawan barandak tulisan lainnya, antara lain tulisan-tulisan Nusantara.

Daptar tulisan

Rujukan

Tautan luar 
 Aksara Devanagari di Omniglot

Dewanagari
Bahasa Sansakarta
Djibouti adalah sebuah nagara nang terletak di Aprika Timur persisnya di Teluk Aden, lawang masuk Laut Tangah. Merdeka pada 27 Juni 1977. Bahari dipatuh sabagai Tanah Somalia Perancis atawa Afar dan Assa lalu barubah manjadi Djibouti. Bertetangga lawan Ethiopia di selatan dan Somalia di tunggara. Negara nang luas wilayahnya setara lawan Kabupaten Donggala ini panting bagi Ethiopia sebab 60% ekspornya dilapas malalui nagara ini.

Pambagian administratif 

Djibouti tabagi kapada 6 kawasan:

Aprika
Eritrea (ኤርትራ ʾĒrtrā) adalah sebuah nagara nang terletak di hagian timur laut Aprika. Eritrea bahalatan lawan Sudan di sebelah barat, Ethiopia di selatan, dan Djibouti di tunggara. Laut habang di sebelah timur Eritrea memisahkan nagara napa am lawan kawasan Timur Tengah. hagian timur dan timur laut nagara ini baisi garis pinggir laut nang panjang nang menghadap Laut habang, betul-betul berhadapan lawan Arab Saudi dan Yaman. Kepulauan Dahlak dan barandak banua di Kepulauan Hanish merupakan sepalih Eritrea.

Namanya berasal matan ujar Latin hagan Laut habang, Mare Erythraeum, nang berasal matan ujar Yunani nang berarti "habang" (ερυθρός, erythros).

Eritrea digabungkan manjadi sebuah koloni ulih Kerajaan Italia pada pacul 1 Januari 1890. Negara bangsa modern Eritrea mencapai kemerdekaan matan Ethiopia pada pacul 24 Mei 1993 imbah berperang salawasan 30 tahun matan 1961 hingga 1991. Eritrea secara rasmi merupakan sebuah demokrasi parlementer nang terdiri matan enam kawasan, tagal kini berfungsi sabagai sebuah nagara asa partai. Eritrea adalah sebuah nagara nang barandak memiliki bahasa dan budaya lawan dua agama utama serta sembilan suku, lawan masing-masing matan mereka bertutur dalam bahasa nang berlainan. Negara ini kada baisi bahasa rasmi, tagal menggunakan talu bahasa gawi, yaitu bahasa Tigrinya, bahasa Arab, dan bahasa Inggris. Bahasa keempat, iaitu bahasa Italia, terkadang gin digunakan hagan perdagangan.

Referensi 

Aprika
{| border=1 align=right cellpadding=4 cellspacing=0 width=300 style="margin: 0 0 1em 1em; background: #f9f9f9; border: 1px #aaaaaa solid; border-collapse: collapse; font-size: 95%;"
|+Republik Demokratik Federal Ethiopia
Ityop'iya Federalawi Demokrasiyawi Ripeblik
የኢትዮጵያ ፈደራላዊ ዲሞክራሲያዊ ሪፐብሊክ
|-
| style="background:#efefef;" align="center" colspan=2 |

|-
| align="center" colspan=2 | Motto: —
|-
| align=center colspan=2 | 
|-
| Bahasa resmi
| Bahasa Amhara
|-
| Ibukota
| Addis Ababa
|-
| Presiden
| Mulatu Teshome Wirtu
|-
| Perdana Menteri
| Haile Mariam Desalegn
|-
| Wilayah - Total  - % air
| Urutan ke-26  1.127.127 km²  0,7%
|-
| Penduduk -Total(2016) i -Kepadatan
| Urutan ke-12 102.403.19692,7/km²
|-
| Kemerdekaan
| Desember 1944 (dari Britania Raya)  
|-
| Mata uang
| Birr (ETB)
|-
| Pendapatan Per Kapita
| $1122,93
|-
| Zona waktu| UTC +3
|-
| Lagu kebangsaan| Whedefit Gesgeshi Woude Henate Ethiopia (Maju ke Depan, Bunda Ethiopia)
|-
| TLD| .et
|-
| Kode telepon| 251
|}Republik Demokratik Federal Ethiopia (Ityop'iya''', bahasa Amhara ኢትዮጵያ) adalah sabuah nagara nang ta'andak di Aprika.

Ethiopia baisi salah asa sajarah terlengkap sabagai nagara merdeka di benua itu. Merupakan nagara tertua di dunia, kawasan Etiopia gin merupakan salah asa wadah peradaban nang terawal di dunia. Pemerintahan Etiopia pertama dibentuk sekitar tahun 980 SM dan menerima agama Kristen pada abad ke-4 M. Negara ini mantuk unik jaka dibandingkan lawan nagara-nagara Afrika lainnya karana kada suah dijajah salawasan masa Perebutan Afrika, dan tarus merdeka hingga tahun 1936, wayah pasukan Italia manguasai nagara tersebut. Pasukan-pasukan Britania Raya dan Ethiopia mengalahkan tentara Italia pada 1941, dan Ethiopia memperoleh kembali kedaulatannya imbah menanda tangani Perjanjian Britania-Ethiopia pada Desember 1944. Ethiopia bahari suah bernama Abisinia.

Kini, Etiopia merupakan nagara berbentuk republik dan mengambil hagian secara aktif dalam aktivitas-aktivitas kerjasama internasional. Ibukotanya, Addis Ababa merupakan pusat administrasi Kesatuan Aprika (AU).

Ethiopia magun memakai kalendar Julian sehingga nagara ini akan membuka serangkaian perayaan dalam menyambut milenium ketiga berdasarkan penanggalan kalendar tersebut. Negara di Tanduk Aprika ini menggunakan kalender Julian nang ketinggalan sekitar 7 tahun dibandingkan lawan kalender Gregorian nang lebih umum digunakan di seluruh dunia.

Referensi 

Aprika
Facebook, Inc. adalah sabuting layanan jajaring susial bakantur pusat di Menlo Park, California, Amerika Serikat nang dikaluarakan pas bulan Pibuari 2004. , Facebook ba'isi labih matan satu miliar pamakai aktip, labih matan satangahnya mamakai talipun ganggam. Pamakai musti mandaptar sabalum kawa mamakai situs ngini. Imbah ngitu, pamakai kawa ma'ulah pamarung paribadi, manambahakan pamakai lain sabagai kawal, wan bahurup pasan, tamasuk pambaritahuan utumatis pas bubuhannya mahanyari pamarungnya. Lain pada ngitu, pamakai kawa bagabung lawan grup pamakai nang ba'isi hal nang sama-sama dikatuju'i, diurutakan badasarakan tampat bagawi, sakulah atawa paguruan tinggi, atawa ciri has lainnya, wan mangalumpukakan kakawalan bubuhannya ka dalam daptar nang kaya "Kawan Bagawi" atawa "Kawan Parak".

Facebook didiri'akan ulih Mark Zuckerberg lawan kawal sakamarnya wan sasama mahasiswa Universitas Harvard, Eduardo Saverin, Andrew McCollum, Dustin Moskovitz, wan Chris Hughes. Kaanggutaan situs wib ngini pamulaannya tabatas gasan mahasiswa Harvard haja, imbah ngitu diligari ka paguruan lain di Boston, Ivy League, wan Universitas Stanford. Situs ngini sadikit-sadikit mambuka diri ka mahasiswa di unipirsitas lain sabalum dibuka gasan siswa sakulah manangah atas, wan paampihannya kawa gasan sabarataan urang nang ba'umur pangurangnya 13 tahun. Biar kaya ngitu, manurut surpai Consumer Reports bulan Mai 2011, ada 7,5 juta kakanakan di bawah umur 13 tahun nang ba'isi akun Facebook wan 5 juta lainnya di bawah 10 tahun, nang jadinya malanggar pasaratan layanan situs ngini.

Satudi Compete.com bulan Januari 2009 ma'andak Facebook sabagai layanan jajaring susial nang pambanyaknya dipakai manurut jumlah pamakai aktip bulanan di sabarataan dunia. Entertainment Weekly ma'andak Facebook di daptar "tabaik" pa'uncitan dasawarsa lawan kumintar, "Nang kaya apa caranya kita manilik mantan pacar kita, ma'ingat ulang tahun kawal bagawi kita, mahaur kawal kita, wan main Scrabulous sabalum Facebook di'ulah?" Quantcast mangira'akan Facebook ba'isi 138,9 juta pa'ilang bulanan di AS wayah bulan Mai 2011. Ujar Social Media Today wayah April 2010, kikira 41,6% panggana Amirika Sarikat ba'isi akun Facebook. Biar kaya ngitu, patumbuhan pasar Facebook bamula turun di sapalihan wilayah lawan hilangnya 7 juta pamakai aktip di Amirika Sarikat wan Kanada pas Mai 2011.

Ngaran layanan ngini ba'asal matan ngaran buku nang dibari ka mahasiswa pas tahun akadamik panambaian ulih sapalihan pihak administrasi unipirsitas di Amirika Sarikat lawan tujuan manggani'i mahasiswa sakira kanal sa'ikung sama lain. Facebook mambada'i saban urang ba'umur pangurangnya 13 tahun jadi pamakai tadaptar di situs ngini.

Catatan Batis 

Situs jajaring susial
WikiBaiman
Pilipina, atawa Republik Pilipina (basa Filipino: Republika ng Pilipinas) (basa Inggris: Republic of the Philippines) adalah sabuting nagara republik di Asia Tunggara, di higa utara Indunisia wan Malaysia. Pilipina marupakan sabuting nagara kapulauan. Nagara naya tadiri matan 7.107 pulau. Pilipina tuhuk dianggap sabagai satu-satunya nagara Asia Tunggara di mana pangaruh budaya Barat karasaan nahap banar.

Pilipina adalah nagara paling maju di Asia limbah Perang Dunia II, tagal tumatan wayah itu sudah tatinggal di uncitan nagara-nagara lain akibat partumbuhan ikunumi nang lamah, panyitaan kakayaan nang dilakukan pamarintah, kurupsi nang luas, wan pangaruh-pangaruh néo-kolonial. Wayahini Pilipina ma'alami patumbuhan ikunumi nang moderat, nang barandak disumbangakan matan pangiriman duit ulih panggawi-panggawi Pilipina di luar nagari wan séktor téknologi impurmasi nang lagi tumbuh pasat.

Itumologi

Panjajalah Spanyol Ruy López de Villalobos, selema ekspedisinya pada tahun 1542 manamai pulau Leyte wan Samar "Felipinas" setelah Felipe II dari Spanyol, kamudian Pangaran Asturias.

Sajarah 
Peninggalan tertulis Pilipina dimulai sekitar abad ke-8 berdasarkan temuan lempeng tembaga di parak Manila. matan tulisan pada lempeng itu diketahui bahwa Pilipina berada dalam pengaruh Sriwijaya. Namun demikian bukti tertulis ini bangat sedikit sehingga bahkan ahli-ahli sajarah Pilipina magun beranggapan sajarah Pilipina dimulai pada era kolonialisme.

Sabalum urang-urang Spanyol datang pada abad ke-16, di Pilipina cagat kerajaan-kerajaan halus nang bercorak animisme nang terpengaruh sedikit kultur India dan nang bercorak Islam di hagian selatan kepulauan. Kerajaan-kerajaan muslim ini baulih pengaruh nahap matan Kerajaan Malaka.

Sapanjang masa 265 tahun, Pilipina merupakan koloni Karajaan Spanyol (1565-1821) dan salawasan 77 tahun berikutnya diangkat manjadi provinsi Spanyol (1821-1898). Negara ini baulih ngaran Pilipina imbah diperintah ulih penguasa Spanyol, Raja Felipe II. imbah Perang Spanyol-Amerika pada tahun 1898, Filipina diperintah Amerika Serikat. inya dudi manjadi sebuah persemakmuran di bawah Amerika Serikat sejak tahun 1935. Periode Persemakmuran digantal Perang Dunia II wayah Pilipina berada di bawah pendudukan Jepang. Pilipina ayungannya memperoleh kemerdekaannya (de facto) pada 4 Juli 1946. Masa-masa penjajahan asing ini bangat mempengaruhi kebudayaan dan masyarakat Pilipina. Negara ini dikenal baisi Gereja Katolik Roma nang nahap dan merupakan salah asa matan dua nagara nang didominasi umat Katolik di Asia selain Timor Leste.

Demografi

Suku

Agama
Kerestén adalah agama mayoritas nang dipeluk oleh bangsa 83%.

Nagara di Asia
Gabang atawa Selimput adalah bagian matan peralatan guring gasan mamberi rasa hangat terutama sawayah parahatan guring. Selain gabang nang diulah matan bahan kain, tahaga jua gabang listrik, yaitu gabang nang dibarii aliran listrik gasan diubah manjadi energi panas nang mambari rasa hangat lawan pemakainya. Gabang/Selimput secara tradisional diulah matan wol marga kehangatan dan sifat tahan apinya.

Guring
Republik Gabon adalah sabuah nagara di Aprika hagian barat nang hari kemerdekaannya sama lawan Indunisia. Gabon mamiliki kakayaan mineral mantuk barandak sedangkan jumlah penduduknya relatif halus. karana kandungan buminya, Gabon dikenal sabagai salah asa nagara sugih di Aprika. Gabon bahalatan lawan Guinea Khatulistiwa dan Kamerun di utara serta Republik Kongo di barat dan selatan. Luas wilayahnya babaya setara lawan dua sungai luas Provinsi Kalimantan Tangah.

Pambagian administrasi 

Gabon dibagi manjadi 9 paropinsi dan dibagi pulang manjadi 37 dapartimin. Paropinsi tasambat antara lain:
 Estuaire
 Haut-Ogooué
 Moyen-Ogooué
 Ngounié
 Nyanga
 Ogooué-Ivindo
 Ogooué-Lolo
 Ogooué-Maritime
 Woleu-Ntem

Aprika
.
Gagat adalah karangga nang ba'isi hubungan lawan kupu-kupu wan kaduduanya tamasuk ka dalam Ordo Lepidoptera. Nang ma'ulah lain antara kupu-kupu wan gagat labih jauh pada sahibar taksonomi. Bahanu ngaran "Rhopalocera" (kupu-kupu) wan "Heterocera" (gagat) dipakai gasan mamfurmalisasi'akan parbidaan buhannya.

 
Lepidoptera
Hama
Gaguling (bantal paluk) adalah Bantal panjang bebentuk tabung nang digunakan awan cara diragap/dipaluk.

Guring
Galapung adalah partikal padat nang batawas butiran halus atawa liwar halus tagantung parusis panggilingannya. Rancaknya dipakai gasan kaparluan panalitian, rumah tangga, wan bahan baku industri. Galapung kawa baasal matan bahan nabati misalnya galapung gandum, tapiuka matan gumbili, maizena matan jagung atawa hiwani misalnya galapung tulang wan galapung iwak.

Jenis tepung 
 Terigu - adalah tepung/bubuk halus nang berasal dari biji gandum, dan digunakan sabagai bahan dasar pembuat kue, mi, roti, dan pasta. Kata terigu dalam bahasa Indunisia diserap dari bahasa Portugis trigo nang berarti gandum. Tepung terigu roti mengandung protein dalam bentuk gluten, nang berperan dalam menentukan kekenyalan makanan nang terbuat dari bahan terigu.
 Kanji, dari umbi singkong
 Maizena (jagung), dari biji jagung
 Hunkue, campuran beberapa tepung gasan pembuatan kue basah lunak
 Beras
 Ketan
 Panir, campuran tepung gasan menggoreng, komposisi utama adalah tepung terigu.

Bahan makanan
Gali (Bahasa Inggris galley; Greek γαλέα - galea) adalah macam kapal wayah jaman bahari nang diawaki tanaga manusia, kawa dipakai gasan kapal perang atawa kapal dagang. Gali (galley) banyak disambat di dalam Hikayat Banjar.

Catatan batis 

Kapal
Galiung (Bahasa Inggris: galleon) adalah kapal layar basar jaman bahari, ba-dek banyak wan digunakan kabanyakannya oleh nagara-nagara Eropa wayah abad 16-18. Lamun dipakai gasan kapal perang atawa kapal dagang pada umumya diandaki meriam. Kapal galiung banyak disambat di dalam Hikayat Banjar.

Catatan batis
Gamalan/Gamal (BH) atawa Gumalan (BH)/Gemlan (BK) adalah ensembel musik nang biasanya menonjolkan metalofon, gambang, gendang, dan gong. Istilah gamelan merujuk pada instrumennya / alatnya, nang mana merupakan satu kesatuan utuh nang diwujudkan dan dibunyikan baraung/baimbay. Kata Gamalan sorang asalnya matan bahasa Jawa gamel nang artinya mamukul/menabuh, diumpati akhiran an nang menjadikannya kata benda. Di dalam Hikayat Banjar bargamal baarti maulah bunyi-bunyian musik dan kalompok karawitannya dalam Hikayat Banjar disambat kaum Pargamalan. Orkes gamalan kebanyakan tadapati di pulau Jawa, Madura, Bali, Lombok di Indunisia dalam bamacam macam ukuran dan bentuk ensembel. Suku bangsa Banjar gin baisi macam gamalan nang disambat Gamalan Banjar. Di Bali dan Lombok wayah ini, dan di Jawa limpua abad ke-18, istilah gong lebih dianggap sinonim lawan gamelan.

Jenis-macam Gemelan 
 Gemelan Jawa
 Gemelan Bali
 Gemelan Sunda
 Gemelan Banyuwangi
 Gemelan Riau
 Gemelan Banjar
 Gemelan Kutai
 Gemelan Sasak
 Gambang Kromong
 Gambang Semarang
 Gemelan Amerika (American Gamelan)

Lagu gemelan Banjar 
 Ayak-ayakan
 Wani-wani
 Pancar buang
 Paksi Mandong
 Paksi muluk
 Kabur
 Sumbu gelang
 Mas gemintir
 Gunjang ganjing 5
 Gunjang ganjing babon
 Kembang muni
 Ketawang
 Tiba kembang gayam
 Lagu kencang
 Sitro anam

Kaitan luar 
 American Gamelan Institute
 Situs tentang gamelan di NIU
 Gendhing Jawa 
 Gamelan, Orkestra a la Jawa
 Jogjaethnic

Galeri

Catatan batis
Republik Gambia adalah sebuah nagara di Aprika Barat. Wilayah nagara tahalus di Afrika daratan ini tergolong unik karana apabila nagara Senegal dianggap muntung, maka Gambia adalah ilatnya. Gambia wastu bahalatan lawan Senegal di sabalah utara, timur dan selatan. Sungai Gambia mambantang di hagian tangah Gambia dan mangalir ka Samudra Atlantik di sabalah barat. Pertanian di Gambia mengikuti sistem rasuk tanam tradisional lawan wastu mangandalakan kacang tanah sabagai komoditas utamanya.

Aprika
Garing adalah janakan sasaurang lamun marasa kawigasannya taganggu. Garing adalah hal nang kada nyaman atawa singkal nang pasti dirasaakan sasaurang. Panyakit adalah runtutan awak wan patofisiologis nang rahatan balangsung wan kawa maulah kaadaan awak atawa pikiran jadi kada biasa.

Garing wan panyakit ngitu lain. Sasaurang kawa marasa wigas (kadada garing atawa jua panyakit), tagal lamun marasa kada wigas, ngitulah garing.

Lawan cara sarupa, sasaurang nang awaknya kada wigas kawa maharit panyakit, tagal lamun marasa wigas sabujurannya, bubuhannya marasa kada wigas. Urang kawa maharit tikinan darah tinggi nang babahaya, atawa jua ancaman sarangan jantung atawa jua stroke nang bangat, saupama masih marasa wigas.

Mudil biopsikososial manjalasakan pabidaan antara runtutan patologis aktual nang maulah panyakit, wan janakan pagaring atas kawigasan wan ujak garing tahadapnya, disambat garing.

Istilah kasihatan
Gelembongan adalah sabuting kantung pliksibal nang rancaknya diisi gas nang kaya hilium, hidrugin, nitrat uksida wan udara. Babarapa janis gelembongan bujur-bujur murni dipakai gasan ilamin dikurasi, janis nang lain dipakai gasan tujuan-tujuan nang lain pulang. Gelembongan-gelembongan tatambaian di'ulah matan bahan mahirip mimbran nang ba'asal matan binatang. Gelembongan-gelembongan mudirin di'ulah matan bahan samacam gatah, latiks, kaluruparina wan nilun. Gelembongan mudirin di'ulah ulih Michael Faraday wayah tahun 1800-an, tagal produksi massal gelembongan baluman tajadi sampai uncit tahun 1930-an.

Karasmin
Malumbar urat
Garaha (BH) atawa Geraha (BK) adalah kajadian astrunumi nang tajadi sabuah banda angkasa bagarak ka dalam humbayang sabuah banda angkasa lain. Istilah ngini umumnya dipakai gasan garaha matahari sawayah kadudukan bulan baandak di antara bumi wan matahari, atawa garaha bulan rahatan sapalih atawa sabukuan panampang bulan tatukup ulih humbayang bumi. Tagal, garaha jua tajadi awan pinumina lain nang kada bahubungan lawan bumi atawa bulan, nangkaya awan palanit lain wan satelit anggih palanit lain.

Di dalam agama Islam, umat Muslim nang tahu atawa maitihi tajadinya garaha bulan atawa jua matahari, maka sapatutnya langsung manggawi sambahyang garaha.

Itihi jua 
 Garaha bulan
 Garaha matahari

Wacaan sambungan 

 Eclipsewise, Fred Espenak's new eclipse site

Garaha
Republik Ghana adalah sabuah nagara di Aprika Barat nang bahalatan lawan Pantai Gading di sabalah barat, Burkina Faso di utara, Togo di timur, dan Teluk Nugini di selatan. Luas wilayahnya babaya dua sungai luas banua Jawa. Ghana marupakan salah asa nagara penghasil cokelat taganal di dunia di higa penghasil alumunium taganal di Aprika. Bahari bangaran Pesisir Emas, ngaran "Ghana" barasal matan Kekaisaran Ghana (walaupun wilayahnya kada seluas Ghana wayah ini).

Aprika
Guha atawa goha adalah sabuah luang alami di tanah nang mantuk ganal wan dalam. Babarapa ilmuwan mamadahakan bahua guha naitu harus mantuk ganal makanya babarapa palih di dalamnya kada kawa manarima hindaw/cahaya matahari; tagal dalam panggunaan umumnya pangartiannya mantuk lumbah, tamasuk jua parlindungan batu, guha laut.
Guinea (ˈɡɪnea, sacara rasmi disebut Republik Guinea, République de Guinée), adalah sabuah nagara di Aprika Barat. Sabalumnya diketahui sabagai Guinea Parancis (bahasa Inggris: French Guinea), wayahini negeri ini bahanu disambat Guinea-Conakry hagan mambidakannya lawan tetangganya, Guinea-Bissau. Ibukota, pusat pamarintahan, dan kuta taganalnya adalah Conakry.

Guinea memiliki luas 246.000 kilometer persegi ( 94.981 mil persegi). Bentuknya kaya bulan sabit, dan batas barat dan selatannya adalah Samudera Atlantik. Guinea batatanggaan lawan Sierra Leone, Liberia, dan Pantai Gading. Sungai Niger bamulai di Guinea dan tarus hingga ka arah timur.

Guinea ma'ampuni 24 suku etnis. nang paling dominan adalah suku-suku Fula, Mandinka, dan Susu.

Aprika